pythainlp/thai-wiki-dataset-v4 huggingface dataset:
คำประกาศอาร์โบรธ

คำประกาศอาร์โบรธ  เป็นคำประกาศเอกราชสกอตแลนด์ ออกใน ค.ศ. 1320 เป็นรูปแบบจดหมายภาษาละตินที่ส่งให้สมเด็จพระสันตะปาปาจอห์นที่ 22 ลงวันที่ 6 เมษายน ค.ศ. 1320 โดยเจตนายืนยันสถานภาพของสกอตแลนด์เป็นรัฐเอกราชอิสระ และปกป้องสิทธิของสกอตแลนด์ในการใช้การปฏิบัติทางทหารเมื่อถูกโจมตีอย่างไม่เป็นธรรม
โดยทั่วไปเชื่อว่าคำประกาศนี้เขียนในอาร์โบรธแอบบีย์ โดยเบอร์นาร์ดแห่งคิลวินนิง (Bernard of Kilwinning) นายกรัฐมนตรีสกอตแลนด์และแอบบ็อต (Abbot) อาร์โบรธ และมีผู้มั่งมีและคนสูงศักดิ์ 51 คนประทับตรา จดหมายนี้เป็นฉบับเดียวที่เหลือรอดจากสามฉบับที่สร้างขึ้นในเวลานั้น อีกสองฉบับเป็นจดหมายจากพระเจ้าโรเบิร์ตที่ 1 พระมหากษัตริย์ชาวสกอต และจดหมายจากบิชอปชาวสกอตสี่คนซึ่งล้วนสันนิษฐานว่ามีข้อความคล้ายกัน
ยูฟ่ายูโรปาลีก นัดชิงชนะเลิศ 2016

ยูฟ่ายูโรปาลีก นัดชิงชนะเลิศ 2016, เป็นการแข่งขันฟุตบอลนัดชิงชนะเลิศของยูฟ่ายูโรปาลีก ฤดูกาล 2015–16, โดยเป็นการแข่งขันฟุตบอลที่จะจัดขึ้นที่ ซังคท์ยาค็อพ-พาร์ค ในบาเซิล ประเทศสวิตเซอร์แลนด์ ในวันที่ 18 พฤษภาคม พ.ศ. 2559.
โดยทีมที่ชนะเลิศจะได้สิทธิ์ในการลงเล่นยูฟ่าซูเปอร์คัพ 2016, กับทีมที่ชนะเลิศของการแข่งขัน ยูฟ่าแชมเปียนส์ลีก ฤดูกาล 2015–16. พวกเขาจะมีสิทธิ์ได้เข้ารอบสำหรับรอบเพลย์ออฟของการแข่งขัน ยูฟ่าแชมเปียนส์ลีก ฤดูกาล 2016–17, หรือรอบแบ่งกลุ่มถ้ากฏจองสิทธิ์สำหรับทีมแชมป์เก่าแชมเปียนส์ลีกไม่ได้ถูกใช้.
สนามแข่งขัน.
ซังคท์ยาค็อพ-พาร์ค ได้รับการเลือกให้เป็นสนามแข่งขันในนัดชิงชนะเลิศจากคณะกรรมการของยูฟ่า ในการประชุมเมื่อวันที่ 18 กันยายน พ.ศ. 2558. โดยนับเป็นครั้งแรกของสโมสรยุโรปในการเป็นเจ้าภาพสำหรับสนามนี้, แม้ว่าก้อนหน้านี้จะมีสนามกีฬาที่เป็นชื่อเดียวกันมาก่อน, สนามกีฬาซังคท์ยาค็อพ, ซึ่งเปิดใช้งานในปี ค.ศ. 1954 สำหรับ ฟุตบอลโลก 1954 และได้ปิดตัวลงไปเมื่อปี ค.ศ. 1998, ได้รับเป็นเจ้าภาพในนัดชิงชนะเลิศถึงสี่ครั้ง ยูโรเปียนคัพวินเนอร์สคัพ นัดชิงชนะเลิศใน 1969, 1975, 1979 และ 1984.
ปัจจุบันสนามซังคท์ยาค็อพ-พาร์ค, มีชื่อเล่นว่า "ย็อกเกลี" โดยแฟนบอล, ได้ถูกสร้างขึ้นในปี ค.ศ. 1998 และได้เปิดใช้งานในปี ค.ศ. 2001, และเป็นสนามเหย้าของ สโมสรฟุตบอลบาเซิล. อีกทั้งสนามนี้ยังถูกใช้จัดเป็นเจ้าภาพครั้งที่หกในการแข่งขัน ฟุตบอลชิงแชมป์แห่งชาติยุโรป 2008, ประกอบไปด้วยนัดเปิดสนามและรอบรองชนะเลิศ. ซึ่งความจุสนามในปัจจบันอยู่ที่ 38,512, แต่ได้ถูกลดลงไปเกือบ 36,000 ที่นั่งสำหรับการแข่งขันของยูฟ่า.
หลังจากที่บาเซิลได้ย้ายไปยูโรปาลีกหลังจากเสียประตูให้กับ มัคคาบี เทล อาวีฟ โดยกฏยิงประตูทีมเยือน, บาเซิลมีโอกาสที่จะเป็นทีมแรกที่จะชนะการแข่งขันในสนามเหย้าของตัวเองนับตั้งแต่ ไฟเยอโนร์ด ในการแข่งขัน 2002, และจะเป็นครั้งแรกที่จะชนะภายใต้แบนเนอร์ยูโรปาลีก. ความเป็นไปได้ในเรื่องนี้จะจบลงหลังจากที่บาเซิลถูกเขี่ยตกรอบในรอบ 16 ทีมสุดท้ายโดย เซบิยา.
เส้นทางสู่นัดชิงชนะเลิศ.
"หมายเหตุ: ในตาราง, ผลการแข่งขันของผู้เข้าชิงชนะเลิศจะได้รับเป็นชื่อแรก (H = เหย้า; A = เยือน)."
ก่อนการแข่งขัน.
ทูต.
ทูตสำหรับการแข่งขันในนัดชิงชนะเลิศครั้งนี้คือ อาเลกซานเดอร์ ฟราย กองหน้าทีมชาติสวิตเซอร์แลนด์และสโมสรฟุตบอลเอฟซี บาเซิล.
สัญลักษณ์.
ยูฟ่าได้เปิดตัวสัญลักษณ์หรือโลโก้สำหรับการแข่งขันนัดชิงชนะเลิศ ในวันที่ 28 สิงหาคม พ.ศ. 2558 ที่โมนาโก ก่อนการจับสลากแบ่งสายรอบแบ่งกลุ่ม โดยสัญลักษณ์มี บาเซิล แลนด์มาร์ก มาร์เก็ตปลาตซ์.
การแข่งขัน.
ผู้ตัดสิน.
ผู้ตัดสินชาวสวีเดน ยูนัส เอริกซอน ได้ถูกประกาศให้เป็นผู้ตัดสินในเกมนัดชิงชนะเลิศโดยยูฟ่าเมื่อวันที่ 10 พฤษภาคม ค.ศ. 2016.
เทคโนโลยีโกลไลน์.
เทคโนโลยีโกลไลน์ ระบบ ฮอว์ก-อาย ได้ถูกนำมาใช้ในนัดนี้. นี่เป็นการแข่งขันยูฟ่าครั้งแรกที่จะใช้เทคโนโลยีโกลไลน์, ตามแต่ได้รับการอนุมัติโดยคณะกรรมการบริหารยูฟ่าในเดือนมกราคม ค.ศ. 2016.
รายละเอียด.
สำหรับ "ทีมเหย้า" จะมีการจับสลากหลังจากการจับสลากรอบรองชนะเลิศไปแล้ว ซึ่งจะมีการจับสลากในวันที่ 15 เมษายน พ.ศ. 2559 ที่สำนักงานใหญ่ของยูฟ่า ณ เมืองนียง ประเทศสวิตเซอร์แลนด์.<onlyinclude>
</onlyinclude>
สถิติ.
<templatestyles src="Col-begin/styles.css"/>
หัวใจเต้นช้าลง

"หัวใจเต้นช้าลง" เป็นซิงเกิลในปี พ.ศ. 2558 ของวงดนตรีแนวร็อกภารต้า ซิงเกิลนี้ออกจำหน่ายเมื่อวันที่ 28 เมษายน พ.ศ. 2558 จากค่ายครัวซอง ในเครือจีเอ็มเอ็ม แกรมมี่ ประพันธ์คำร้อง-ทำนองโดย วีรยุทธ ชูลีกร และเรียบเรียงโดย ศราวุธ แสงบุตร
มิวสิควีดิโอเพลง “หัวใจเต้นช้าลง” ถ่ายทำที่ แอ็คสตูดิโอ โดยมี ปอม- ปณิธิ เครือโสภณ” และ ทับทิม – เปมิกา จิรนรภัทร” นักแสดงดาวรุ่งจากช่อง 3 มาถ่ายทอดเรื่องราวในมิวสิควีดิโอ เนื้อหานั้นเกี่ยวกับ ชายหญิงคู่หนึ่งที่มีความรักให้แก่กัน แต่ผู้ชายนั้นไม่มีความกล้าแสดงออกที่จะเผยความรู้สึกของตนเองว่ารักฝ่ายหญิงมากแค่ไหน แม้ผู้หญิงจะพยายามถามว่ารักฉันไหมก็ตาม แต่ผู้ชายก็ไม่ยอมเผยความรู้สึกออกไป จนกระทั่งวันหนึ่งทั้งคู่ได้พบเจอกับเหตุการณ์ที่พลิกผันเปลี่ยนชีวิตทั้งคู่ให้ไม่เหมือนเดิมอีกต่อไป แม้อยากจะบอกใจจะขาดแค่ไหนมันก็สายเกินแก้ไปแล้ว
การตอบรับ.
เพลง หัวใจเต้นช้าลง ติดชาร์ตอันดับสูงสุด 3 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 มิถุนายน พ.ศ. 2558 จากเว็บไซต์ Gmember
คือเธอเท่านั้น

"คือเธอเท่านั้น" เป็นซิงเกิลในปี พ.ศ. 2557 ของวงดนตรีแนวร็อกภารต้า ซิงเกิลนี้ออกจำหน่ายเมื่อวันที่ 8 สิงหาคม พ.ศ. 2557 จากค่ายครัวซอง ในเครือจีเอ็มเอ็ม แกรมมี่ ประพันธ์คำร้อง-ทำนองโดย ณัฐพงศ์ สมงาม และเรียบเรียงโดย ศราวุธ แสงบุตร
การตอบรับ.
เพลง "คือเธอเท่านั้น" ได้อันดับสูงสุดที่ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 และได้อันดับสูงสุดที่ 52 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 11 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
หัวใจไม่อยู่กับตัว

หัวใจไม่อยู่กับตัว เป็นซิงเกิลของมาเรียม B5 ประกอบละคร CLUB FRIDAY THE SERIES 3 ตอน รักเธอ รักเขา และรักของเรา ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย Lowfat ออกจำหน่ายในวันที่ 26 ธันวาคม พ.ศ. 2556 สังกัดจีเอ็มเอ็มเอ ในเครือจีเอ็มเอ็ม แกรมมี่
การตอบรับ.
เพลง "หัวใจไม่อยู่กับตัว" ได้ติดชาร์ตอันดับสูงสุด 16 ใน 100 ของชาร์ตหมวดเพลง GMM Gmember Chart Song Top 100 ประจำวันที่ 30 ธันวาคม พ.ศ. 2556 จากเว็บไซต์ Gmember
ความรักไม่ผิด

"ความรักไม่ผิด" เป็นซิงเกิลของเป้ วง Mild และ มาเรียม เกรย์ ประพันธ์เนื้อร้องโดย ฟองเบียร์ (ปฏิเวธ อุทัยเฉลิม) แต่งทำนองและเรียบเรียงโดย ปราโมทย์ ปาทาน ,จักร เชยโฉม ออกจำหน่ายในวันที่ 6 ตุลาคม พ.ศ. 2557
ที่มาของเพลงนั้น 9 ปีของคลับฟลายเดย์ คือคอนเสิร์ตที่จะรวบรวมทุกความประทับใจต่­อคลับฟลายเดย์ ทำให้พี่ฉอด (สายทิพย์ มนตรีกุล ณ อยุธยา) เกิดความคิดที่อยากจะมีเพลงใหม่เพื่อให้สอ­ดคล้องกับความรักหลากหลายเรื่องราว พี่ฉอดได้มอบหมายให้นักแต่งเพลงมือหนึ่ง ฟองเบียร์ ซึ่งเคยร่วมงานกับคลับฟลายเดย์มาแล้ว 
เนื้อหาของเพลงพูดแทนความรักของทุกคน ทั้งผู้หญิงและผู้ชาย ไม่ว่าเรื่องราวจะเป็นอย่างไร แต่สุดท้ายความรักก็ไม่ผิดและยังเป็นที่ปร­ารถนาของทุกคน ไม่ว่ารักนั้นจะทำให้เราเป็นอย่างไรก็ตาม เพลงความรักไม่ผิดจึงต้องการเสียงของนักร้­องทั้งหญิง และ ชาย เพื่อให้เพลงนี้สมบูรณ์แบบและถ่ายทอดความร­ักทั้งหมดได้จริงๆ
การตอบรับ.
เพลง "ความรักไม่ผิด" ได้ติดอันดับสูงสุด 37 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 25 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พรรคสันติชน

พรรคสันติชน พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2517 เมื่อวันที่ 21 พฤศจิกายน พ.ศ. 2517 เป็นลำดับที่ 18/2517 มีวิริยะ เกิดศิริ เป็นหัวหน้าพรรค และศักดา จิตธรรมา เป็นเลขาธิการพรรค
ต่อมาได้เปลี่ยนแปลงคณะกรรมการบริหาร โดยมี ดรงค์ สิงห์โตทอง เป็นหัวหน้าพรรค และเชวง วงศ์ใหญ่ เป็นเลขาธิการพรรค
การเลือกตั้ง.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคสันติชนได้ ส.ส. เข้าสภาทั้งสิ้น 8 คน หลังการเลือกตั้ง หม่อมราชวงศ์เสนีย์ ปราโมช หัวหน้าพรรคประชาธิปัตย์ เป็นแกนนำจัดตั้งรัฐบาล และ หม่อมราชวงศ์เสนีย์ ได้รับโปรดเกล้าฯ เป็นนายกรัฐมนตรี เมื่อวันที่ 15 กุมภาพันธ์ พ.ศ. 2518 และจัดตั้งคณะรัฐมนตรีไทย คณะที่ 35 โดยได้รับการสนับสนุนจากพรรคเกษตรสังคม และพรรคแนวร่วมสังคมนิยม แต่ได้คะแนนเสียงสนับสนุนเพียง 103 คน ไม่ถึงครึ่งของสภา (135 คน) และไม่ได้รับความไว้วางใจในการแถลงนโยบายต่อสภาผู้แทนราษฎร หม่อมราชวงศ์เสนีย์ จึงลาออกจากตำแหน่ง
หลังจากนั้นหม่อมราชวงศ์คึกฤทธิ์ ปราโมช หัวหน้าพรรคกิจสังคม จึงได้รวบรวมพรรคการเมืองต่างๆ ได้เสียงสนับสนุน 135 เสียง ซึ่งพรรคสันติชน ได้ให้การสนับสนุนพรรคกิจสังคมด้วย และได้จัดตั้งรัฐบาลผสมขึ้น สำหรับพรรคสันติชน ได้ตำแหน่งรัฐมนตรี 2 ตำแหน่ง คือ
ในการเลือกตั้งเมื่อวันที่ 4 เมษายน พ.ศ. 2519 พรรคสันติชน ไม่ได้ที่นั่งในสภาผู้แทนราษฎรแม้แต่ที่นั่งเดียว
การยุบพรรค.
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ลงวันที่ 6 ตุลาคม พ.ศ. 2516 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่พรรคสันติชนก็ไม่ได้รับการฟื้นฟูขึ้นมาดำเนินกิจกรรมต่อ แต่อย่างใด
การบุกครองกรีซครั้งที่สองของเปอร์เซีย

การบุกครองกรีซครั้งที่สองของเปอร์เซีย เกิดขึ้นในช่วงสงครามกรีก-เปอร์เซีย ระหว่างปีที่ 480–479 ก่อนคริสตกาล โดยจักรพรรดิเซอร์ซีสมหาราชต้องการพิชิตกรีซทั้งหมด หลังความพยายามครั้งแรกของจักรพรรดิดาไรอัสมหาราช พระราชบิดา ในการบุกกรีซล้มเหลว เมื่อพระราชบิดาเสด็จสวรรคต จักรพรรดิเซอร์ซีสใช้เวลาหลายปีในการวางแผนและรวบรวมกำลังพล ส่วนฝ่ายกรีกนำทัพโดยเอเธนส์และสปาร์ตา ร่วมด้วยนครรัฐอื่น ๆ กว่า 70 แห่ง อย่างไรก็ตาม นครรัฐกรีกส่วนใหญ่วางตัวเป็นกลางหรือสวามิภักดิ์ต่อฝ่ายเปอร์เซีย
การบุกครองเริ่มในฤดูใบไม้ผลิของปีที่ 480 ก่อนคริสตกาล ทัพเปอร์เซียข้ามช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) ผ่านเธรซ มาซิดอนและเธสซาลี ก่อนจะพบกับกองทัพกรีก นำโดยพระเจ้าลีออนิดัสที่ 1 ที่ช่องเขาเทอร์มอพิลี ในขณะที่ทัพเรือเปอร์เซียถูกทัพเรือกรีกปิดกั้นไว้ที่ช่องแคบอาร์เตมิเซียม ทัพของพระเจ้าลีออนิดัสต้านทานทัพเปอร์เซียได้นาน 7 วันก่อนจะพ่ายแพ้ ส่วนทัพเรือกรีกต้านทานทัพเรือเปอร์เซียได้นาน 2 วัน ก่อนจะล่าถอยไปที่เกาะซาลามิส เมื่อทราบข่าวความพ่ายแพ้ที่เทอร์มอพิลี
ชัยชนะที่เทอร์มอพิลีทำให้บีโอเชียและแอตติกาตกเป็นของเปอร์เซีย ทัพเปอร์เซียยกไปถึงเอเธนส์และเผาเมือง ในขณะที่ทัพกรีกวางกำลังที่คอคอดคอรินท์เพื่อปกป้องคาบสมุทรเพโลพอนนีส เธมิสโตคลีส แม่ทัพชาวเอเธนส์ล่อทัพเรือเปอร์เซียให้เข้ามาในช่องแคบซาลามิสก่อนจะให้ทัพเรือกรีกโจมตี ชัยชนะของฝ่ายกรีกในยุทธนาวีที่ซาลามิสทำให้การบุกครองของเปอร์เซียชะงัก จักรพรรดิเซอร์ซีสสั่งถอนทัพกลับเอเชีย โดยปล่อยให้แม่ทัพมาร์โดเนียสและทหารฝีมือดีทำสงครามต่อ
ในปีที่ 479 ก่อนคริสตกาล ชาวกรีกรวบรวมทัพฮอปไลต์จำนวนมากที่สุดแล้วยกทัพขึ้นเหนือ ทั้งสองฝ่ายปะทะกันที่เมืองพลาเทีย โดยทัพกรีกเป็นฝ่ายชนะ สังหารแม่ทัพมาร์โดเนียสและปลดปล่อยบีโอเชียและแอตติกา ในวันเดียวกัน ทัพเรือกรีกทำลายกองเรือเปอร์เซียในยุทธนาวีที่มิเคลี ชัยชนะสองครั้งในวันเดียวทำให้การบุกครองสิ้นสุด ส่งผลให้อำนาจของเปอร์เซียในทะเลอีเจียนลดน้อยลง ต่อมาทัพกรีกได้โต้กลับและขับไล่เปอร์เซียออกจากหมู่เกาะอีเจียนและไอโอเนีย ระหว่างปีที่ 479–478 ก่อนคริสตกาล
วีเซอร์ (อัลบั้ม พ.ศ. 2537)

วีเซอร์ (หรือมีอีกชื่อว่า เดอะบลูอัลบั้ม) เป็นสตูดิโออัลบั้มเปิดตัวของวงอเมริกันร็อก วีเซอร์ จำหน่ายเมื่อ 10 พฤษภาคม ค.ศ. 1994 ภายใต้สังกัดดีจีซีเรเคิดส์ อัลบั้มมีโปรดิวเซอร์คือ หัวหน้าวงคาส์ ริก โอคาเซก บันทึกเสียงที่อีเล็กทริกเลดีสตูดิโอส์ ในนครนิวยอร์ก ออกซิงเกิล 3 ซิงเกิลคือ "Undone - The Sweater Song", "Buddy Holly" และ "Say It Ain't So" ซึ่งทำให้วีเซอร์ประสบความสำเร็จ และได้รับความช่วยเหลือในการกำกับมิวสิกวิดีโอจาก สไปก์ จอนซ์
จากข้อมูลเดือนสิงหาคม ค.ศ. 2009 อัลบั้มมียอดขาย 3,300,000 ชุดในสหรัฐอเมริกา อัลบั้มเปิดตัวเข้าชาร์ตที่อันดับ 16 ในบิลบอร์ด 200 และได้รับรางวัลแผ่นเสียงทองคำขาว 3 แผ่นในสหรัฐอเมริกา และได้รับแผ่นเสียงทองคำขาวคู่ในแคนาดา
สโมสรฟุตบอลกองเรือยุทธการ

สโมสรฟุตบอลกองเรือยุทธการ เป็นสโมสรฟุตบอลระดับกึ่งอาชีพของประเทศไทยที่ตั้งอยู่ในจังหวัดชลบุรี ปัจจุบัน สโมสรนี้กำลังแข่งในไทยแลนด์ อเมเจอร์ลีก โซนภาคตะวันออก
ประวัติ.
ปี พ.ศ. 2543 พลเรือเอก ชัย สุวรรณภาพ ผู้บัญชาการกองเรือยุทธการในขณะนั้น ได้ริเริ่มก่อตั้งสโมสรฟุตบอลกองเรือยุทธการขึ้น และดำรงตำแหน่งประธานสโมสรเป็นคนแรก จากนั้นได้ส่งทีมเข้าร่วมการแข่งขันฟุตบอลระดับสมัครเล่นที่จัดขึ้นโดยสมาคมฟุตบอลแห่งประเทศไทยเป็นครั้งแรกในฟุตบอลชิงถ้วยพระราชทานประเภท ง. ประจำปี 2544
สโมสรใช้เวลา 3 ปี จนได้เลื่อนขึ้นมาเล่นในฟุตบอลชิงถ้วยพระราชทานประเภท ข. ใน พ.ศ. 2546 โดยทำผลงานในถ้วย ข. เป็นที่น่าพอใจ ทำให้ได้รับเลือกให้เข้ามาเล่นในไทยลีก ดิวิชัน 2 ในฤดูกาล 2550 และจบฤดูกาลด้วยอันดับ 10 จากทั้งหมด 12 ทีม
หลังจบฤดูกาล 2550 สโมสรประสบปัญหาเรื่องงบประมาณ ทำให้ต้องถอนทีมออกจากการแข่งขันในไทยลีก ดิวิชัน 2 และกลับไปส่งทีมลงแข่งขันในฟุตบอลชิงถ้วยพระราชทานประเภท ข. ซึ่งเป็นระดับสมัครเล่นแทน จนกระทั่งมีการเปลี่ยนแปลงด้านการบริหารจัดการสโมสรให้เข้าสู่ระดับฟุตบอลอาชีพมากขึ้น
รองแชมป์ถ้วย ข..
สโมสรมาประสบความสำเร็จในการแข่งขันฟุตบอลชิงถ้วยพระราชทานประเภท ข. ประจำปี 2552 (แต่จัดการแข่งขันในปี 2553) โดยสโมสรเข้าถึงรอบชิงชนะเลิศไปพบกับสโมสรฟุตบอลหน่วยบัญชาการนาวิกโยธิน
ในการแข่งขันรอบชิงชนะเลิศเมื่อวันที่ 3 มิถุนายน พ.ศ. 2553 ที่สนามกีฬามหาวิทยาลัยมหิดล วิทยาเขตศาลายา จังหวัดนครปฐม นับเป็น "ดาร์บี้แมตช์ แห่งกองทัพเรือไทย" เมื่อ 2 สโมสรฟุตบอลที่มาจากส่วนกำลังรบ ของกองทัพเรือไทย ต้องมาพบกันในรอบชิงชนะเลิศ โดยทั้ง 2 ทีมเสมอกันในเวลาปกติ 0–0 ก่อนที่สโมสรฟุตบอลหน่วยบัญชาการนาวิกโยธิน จะเอาชนะไปได้ในการดวลจุดโทษ และคว้าแชมป์ไปครอง ส่วนสโมสรกองเรือยุทธการได้ตำแหน่งรองแชมป์ พร้อมกับได้เลื่อนชั้นสู่ดิวิชัน 2 อีกครั้ง
กลับสู่ดิวิชัน 2.
ฤดูกาล 2554 สโมสรได้กลับขึ้นมาเล่นในลีกภูมิภาค ดิวิชัน 2 เป็นครั้งแรกในรอบ 3 ปี และถูกจัดให้อยู่ในโซนกรุงเทพฯและปริมณฑล แต่ยังทำผลงานได้ไม่ดีเท่าที่ควรเมื่อชนะในลีกเพียงแค่ 5 นัดตลอดทั้งฤดูกาล และจบฤดูกาลด้วยอันดับที่ 14 หรืออันดับ 3 จากท้ายตาราง
ฤดูกาล 2555 สโมสรย้ายมาแข่งขันในโซนภาคกลางและตะวันออก
ขุนคงฤทธิศึกษากร (ปาน คงฤทธิ์ศึกษากร)

ว่าที่รองอำมาตย์ตรี ขุนคงฤทธิศึกษากร
นามเดิม ปาน ณรงค์ฤทธิ์ เป็นอดีตรองประธานสภาผู้แทนราษฎร อดีตรัฐมนตรีช่วยว่าการกระทรวงศึกษาธิการ และเป็นอดีตสมาชิกสภาผู้แทนราษฎรจังหวัดนครราชสีมา 6 สมัย
ประวัติ.
ขุนคงฤทธิศึกษากร นามเดิม ปาน ณรงค์ฤทธิ์ เกิดเมื่อวันที่ 13 มกราคม พ.ศ. 2442 เป็นชาวอำเภอสีคิ้ว จังหวัดนครราชสีมา เป็นบุตรชายคนเดียวของ หลวงฤทธิณรงค์ (สง ณรงค์ฤทธิ์) กับ นางน้อย ฤทธิณรงค์ 
ขุนคงฤทธิศึกษากร สมรสกับ นางคงฤทธิศึกษากร (เที่ยง คงฤทธิศึกษากร) มีบุตร 3 คน
การทำงาน.
ขุนคงฤทธิศึกษากร ได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 และได้รับเลือกตั้งอีกในการเลือกตั้ง พ.ศ. 2491 และได้รับแต่งตั้งเป็นรัฐมนตรี ในรัฐบาลจอมพล ป.พิบูลสงคราม ในปี พ.ศ. 2492 ต่อมาได้รับเลือกตั้งอีกครั้งในปี พ.ศ. 2495 และได้รับเลือกเป็นรองประธานสภาผู้แทนราษฎร ในระหว่างปี พ.ศ. 2497 ถึงปี พ.ศ. 2500
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้รับเลือกตั้งในสังกัดพรรคเสรีมนังคศิลา และได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลจอมพล ป.พิบูลสงคราม และได้รับเลือกตั้งอีกในการเลือกตั้งปีเดียวกัน และในการเลือกตั้ง พ.ศ. 2512 สังกัดพรรคสหประชาไทย จนกระทั่งเขาเสียชีวิตในขณะดำรงตำแหน่งสมาชิกสภาผู้แทนราษฎร
ถึงแก่อนิจกรรม.
เสียชีวิตเมื่อวันที่ 26 กุมภาพันธ์ พ.ศ. 2512 มีพิธีพระราชทานเพลิงศพเมื่อวันที่ 16 มีนาคม พ.ศ. 2513 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ยีนเห็นแก่ตัว

ยีนเห็นแก่ตัว  เป็นหนังสือเรื่องวิวัฒนาการเขียนโดย ริชาร์ด ดอว์กินส์ พิมพ์ในปี 2519 และแปลเป็นภาษาไทยครั้งแรกโดย เจษฎา เด่นดวงบริพันธ์ ในปี 2559 ตั้งอยู่บนทฤษฎีหลักการของหนังสือเล่มแรกของจอร์จ ซี. วิลเลียมส์ "การปรับตัวและการคัดเลือกโดยธรรมชาติ" ("Adaptation and Natural Selection") ดอว์กินส์ใช้คำว่า "ยีนเห็นแก่ตัว" เป็นวิธีนำเสนอมุมมองวิวัฒนาการที่มียีนเป็นศูนย์กลาง (gene-centred view of evolution) ตรงกันข้ามกับมุมมองที่มุ่งสนใจสิ่งมีชีวิตและกลุ่ม กระพือความคิดที่พัฒนาระหว่างคริสต์ทศวรรษ 1960 โดย ดับเบิลยู. ดี. ฮามิลตันและอื่น ๆ ให้ได้รับความนิยม จากมุมมองที่มียีนเป็นศูนย์กลาง ตามด้วยความคิดว่ายิ่งปัจเจกมากกว่าสองมีความสัมพันธ์ทางพันธุกรรมมากยิ่งขึ้นเท่าใด ยิ่งมีสำนึก (ในระดับยีน) ทำให้สิ่งมีชีวิตเหล่านั้นประพฤติเห็นแก่ตัวต่อกันมากยิ่งขึ้นเท่านั้น
คาดหมายว่าเชื้อสายวิวัฒนาให้ความเหมาะสมรวม (inclusive fitness) มากที่สุด คือ จำนวนสำเนาของยีนที่ส่งผ่านทั่วโลก (มิใช่โดยปัจเจกหนึ่ง ๆ) ผลคือ ประชากรจะมีแนวโน้มสู่ยุทธศาสตร์เสถียรในทางวัวัฒนาการ (evolutionarily stable strategy) หนังสือยังประดิษฐ์คำว่า มีม (mene) สำหรับหน่วยของวิวัฒนาการทางวัฒนธรรมของมนุษย์ที่สมนัยกับยีน โดยแนะว่าการผลิตซ้ำ "ความเห็นแก่ตัว" ดังนี้อาจเป็นแบบจำลองวัฒนธรรมของมนุษย์ในสำนึกที่ต่างไป การศึกษามีม (memetics) กลายเป็นหัวข้อการศึกษาจำนวนมากตั้งแต่มีการพิมพ์หนังสือนี้
คริส ดอทรี

คริสโตเฟอร์ แอดัม "คริส" ดอทรี (เกิด 26 ธันวาคม ค.ศ. 1979) เป็นนักดนตรีและนักแสดงชาวอเมริกัน เป็นที่รู้จักจากตำแหน่งร้องนำและกีตาร์จังหวะของวงดนตรีร็อก ดอทรี และเคยเป็นผู้เข้าแข่งขันรายการ"อเมริกันไอดอล" ฤดูกาลที่ห้า ได้อันดับที่สี่ หลังจากเขาถูกคัดออกจากรายการ"ไอดอล" เขาได้ทำดนตรีกับสังกัดอาร์ซีเอเรเคิดส์ และก่อตั้งวงดนตรี ดอทรี อัลบั้มแรกของพวกเขากลายเป็นอัลบั้มร็อกเปิดตัวที่ขายได้เร็วที่สุดในประวัติศาสตร์ของนีลเซนซาวด์สแกน ขายได้มากกว่า 1 ล้านชุดหลังออกจำหน่าย 5 สัปดาห์ มีการบันทึกอัลบั้มก่อนก่อตั้งวงอย่างเป็นทางการ ทำให้คริส ดอทรี เป็นสมาชิกอย่างเป็นทางการเพียงคนเดียวในอัลบั้ม
ในสัปดาห์ที่เก้าที่ออกจำหน่าย อัลบั้ม"ดอทรี" ขึ้นอันดับหนึ่งบนชาร์ต"บิลบอร์ด" ในด้านยอดขาย คริส ดอทรีเป็นผู้เข้าแข่งขันรายกา"รอเมริกันไอดอล"ที่ประสบความสำเร็จที่สุดอันดับที่สาม รองจากเคลลี คลาร์กสัน และแคร์รี อันเดอร์วูด ในงานประกาศรางวัลแกรมมีครั้งที่ 50 วงได้เสนอชื่อเข้าชิงรางวัลเพลงร็อกยอดเยี่ยมให้กับซิงเกิล "อิตส์น็อตโอเวอร์"
ตั้งแต่อัลบั้มแรก คริส ดอทรีได้ร่วมมือกับศิลปินอีกมากมาย ได้แก่ สแลช เซเวนดัสต์ เธียรีออฟอะเดดแมน แชด โครเกอร์ แบรด อาร์โนลด์ วินซ์ กิลล์ และคาร์ลอส ซานตานา เขาเป็นที่จดจำจากเทคนิคการร้องเพลงแบบโวคัลเบลทิง และมีพิสัยเสียงร้องที่กว้าง
ขนมลืมกลืน

ขนมลืมกลืน เป็น ขนมไทย ตัวขนมแบ่งออกเป็นสองส่วน คือตัวขนมที่ทำจากแป้ง และหน้าขนมที่ทำจากกระทิ ลักษณะ นุ่ม หวานหอม จากตัวขนม และ มันเค็มจาก ส่วนหน้าขนม จัดเป็นชิ้นพอดีคำ ทำให้ทานง่าย
ลักษณะ.
ขนมลืมกลืน ทำจากแป้งถั่วเขียวหรือแป้งซ่าหริ่ม ผสมน้ำลอยดอกไม้และน้ำตาล นำไปกวนจนใส หยอดหน้าด้วยกะทิ ส่วนประกอบของขนมมี 2 ส่วน คือ ส่วนของตัวขนมที่ทำจากแป้งถั่วเขียวและหน้าขนมที่ทำจากกะทิ รสชาติหวานหอม มัน ๆ เค็ม ๆ จากตัวกะทิ เนื้อของขนมมีลักษณะนุ่ม ทานอร่อยจนทำให้ลืมกลืนตามชื่อขนม
พัฒนาการ.
สูตรดั้งเดิมแต่โบราณ เมื่อหยอดหน้ากะทิแล้วจะต้องโรยถั่วซีกคั่วจนกรอบ สีเหลืองทอง หรือ กลีบกุหลาบ และจะต้องหยอดขนมใส่กะทงใบตอง แบบเดียวกับขนมตะโก้ เพื่อได้รสชาติและกลิ่นหอมของใบตอง อันเป็นเสน่ห์ของขนมไทย แต่เมื่อยุคสมัยเปลี่ยนไป ปัจจุบันนิยมใช้ถ้วยพิมพ์วุ้น ที่เป็นพลาสติกมาใส่แทน ดูสวยงามไปได้อีกแบบ แต่เรื่องกลิ่นและรสชาติจากวัสดุธรรมชาตินั้นหายไป
ที่มาของชื่อ.
ได้ยินได้ฟังมา 2 กระแส บ้างก็ว่าเป็นขนมอร่อย หอม หวาน มัน จนผู้ที่กินอยากเคี้ยวอยู่ในปากให้นาน ๆ จนต้องลืมกลืน บ้างก็ว่าเป็นเพราะขนมนุ่ม ลื่น เคี้ยวและกลืนง่ายมาก ๆ จึงเรียกชื่อเช่นนั้น
พรรคเสรีประชาธิปไตย (ประเทศไทย)

พรรคเสรีประชาธิปไตย พรรคการเมืองของไทยในอดีตที่จดทะเบียนก่อตั้งขึ้นครั้งแรกตาม พระราชบัญญัติพรรคการเมือง พ.ศ. 2498 เมื่อวันที่ 1 ตุลาคม พ.ศ. 2498 และได้รับการฟื้นฟู จดทะเบียนอีกครั้งในปี พ.ศ. 2511
ยุคก่อตั้ง พ.ศ. 2498.
พรรคเสรีประชาธิปไตย จดทะเบียนก่อตั้งตาม พระราชบัญญัติพรรคการเมือง พ.ศ. 2498 เมื่อวันที่ 1 ตุลาคม พ.ศ. 2498 โดยมีนาย เมธ รัตนประสิทธิ์ เป็นหัวหน้าพรรค มีร้อยโท จารุบุตร เรืองสุวรรณ บิดาของนาย จารุพงศ์ เรืองสุวรรณ อดีต รัฐมนตรีว่าการกระทรวงมหาดไทย และอดีตหัวหน้า พรรคเพื่อไทย เป็นเลขาธิการพรรค ต่อมาในปี พ.ศ. 2500 ได้มีการเปลี่ยนแปลงในตำแหน่งเลขาธิการพรรค เมื่อร้อยโท จารุบุตร ได้ลาออกจากตำแหน่ง และได้แต่งตั้งให้ บุญคุ้ม จันทรศรีสุริยวงศ์ ดำรงตำแหน่งแทน
ในการเลือกตั้งเมื่อวันที่ 26 กุมภาพันธ์ พ.ศ. 2500 พรรคเสรีประชาธิปไตยได้ ส.ส. เข้าสภาทั้งสิ้น 11 คนนับเป็นพรรคการเมืองที่ได้ ส.ส. เข้าสภามากที่สุดเป็นอันดับ 3 เป็นรองแค่ พรรคเสรีมนังคศิลา ที่ได้ 82 คน และ พรรคประชาธิปัตย์ ที่ได้ 29 คน
ต่อมาในการเลือกตั้งเมื่อวันที่ 15 ธันวาคม พ.ศ. 2500 พรรคเสรีประชาธิปไตยได้ ส.ส. เข้าสภาเพียง 5 คนลดลงจากการเลือกตั้งครั้งก่อนถึง 6 คน
พรรคเสรีประชาธิปไตยถูกยุบตามคำสั่งของ คณะปฏิวัติ พร้อมกับพรรคการเมืองอื่น ๆ เมื่อคืนวันจันทร์ที่ 20 ตุลาคม พ.ศ. 2501
การฟื้นฟูพรรคในปี พ.ศ. 2511.
พรรคเสรีประชาธิปไตย ได้รับการฟื้นฟูขึ้นในปี พ.ศ. 2511 โดยจดทะเบียนตาม พระราชบัญญัติพรรคการเมือง พ.ศ. 2511 เมื่อวันที่ 26 ธันวาคม พ.ศ. 2511 เป็นลำดับที่ 8/2511 โดยมีร้อยโท จารุบุตร เรืองสุวรรณ เป็นหัวหน้าพรรคและพันเอก สมคิด ศรีสังคม เป็นเลขาธิการพรรคโดยมีนาย จารุพงศ์ เรืองสุวรรณ อดีตหัวหน้า พรรคเพื่อไทย และอดีต รัฐมนตรีว่าการกระทรวงมหาดไทย บุตรชายของร้อยโทจารุบุตรเป็นหนึ่งในคณะกรรมการบริหารพรรค 
คณะกรรมการบริหารพรรค.
พรรคเสรีประชาธิปไตย มีคณะกรรมการบริหารพรรคชุดแรก ประกอบด้วย
ต่อมาในปี พ.ศ. 2513 ร้อยโท จารุบุตร เรืองสุวรรณ หัวหน้าพรรค และ พันเอก สมคิด ศรีสังคม เลขาธิการพรรค ได้ลาออกจากตำแหน่ง
การเลือกตั้ง.
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 พรรคเสรีประชาธิปไตยได้สมาชิกสภาผู้แทนราษฎร เข้าสภา จำนวน 1 คน คือ พันเอก สมคิด ศรีสังคม เลขาธิการพรรค สมาชิกสภาผู้แทนราษฎรจังหวัดอุดรธานี
การยุบพรรค.
พรรคเสรีประชาธิปไตยถูกยุบพร้อมกับพรรคการเมืองอื่น ๆ ตามประกาศของคณะปฏิวัติฉบับที่ 9 ลงวันที่ 19 พฤศจิกายน พ.ศ. 2514
เจมส์ แคกนีย์

เจมส์ ฟรานซิส แคกนีย์, จูเนียร์ (17 กรกฎาคม ค.ศ. 1899 – 30 มีนาคม ค.ศ. 1986) เป็นนักแสดงและนักเต้นชาวอเมริกัน ผู้ชนะเลิศรางวัลออสการ์ในสาขานักแสดงนำชายยอดเยี่ยม จากภาพยนตร์เรื่อง "Yankee Doodle Dandy" (1942) มีผลงานการแสดงภาพยนตร์ 65 เรื่อง ระหว่างปี 1930–1981 
แคกนีย์ยังเป็นหนึ่งในนักแสดงที่ชื่นชอบของ สแตนลีย์ คูบริก และออร์สัน เวลส์ยังพูดถึงแคกนีย์ว่า "เขาอาจจะเป็นนักแสดงที่ยิ่งใหญ่ที่สุดเท่าที่เคยปรากฏในหน้ากล้อง" ในปี 1999 สถาบันภาพยนตร์อเมริกัน ยกให้แคกนีย์ อยู่ในอันดับ 8 ใน 100 ของนักแสดงชายที่เยี่ยมที่สุดตลอดกาล เขายังได้รับการเสนอชื่อเข้าชิงรางวัลออสการ์ 3 ครั้ง
การบุกครองกรีซครั้งที่หนึ่งของเปอร์เซีย

การบุกครองกรีซครั้งที่หนึ่งของเปอร์เซีย เกิดขึ้นในช่วงสงครามกรีก-เปอร์เซีย ระหว่างปีที่ 492–490 ก่อนคริสตกาล โดยจักรพรรดิดาไรอัสมหาราชต้องการลงโทษนครรัฐเอเธนส์และอีรีเทรียที่สนับสนุนการก่อกบฏของเมืองไอโอเนีย รวมถึงต้องการขยายจักรวรรดิไปในทวีปยุโรป การบุกแบ่งออกเป็น 2 ครั้ง ครั้งแรกเริ่มในปีที่ 492 ก่อนคริสตกาล นำโดยแม่ทัพมาร์โดเนียส ทัพเปอร์เซียสามารถยึดเธรซคืนกลับมาและบังคับให้มาซิดอนอยู่ใต้อำนาจหลังเป็นประเทศราชมาตั้งแต่ปลายศตวรรษที่ 6 ก่อนคริสตกาล อย่างไรก็ตาม การบุกได้หยุดชะงักลงเมื่อทัพเรือเปอร์เซียถูกพายุซัดนอกชายฝั่งเขาแอทอส ปีต่อมา จักรพรรดิดาไรอัสส่งคณะทูตไปทั่วกรีซเพื่อสั่งให้ยอมสวามิภักดิ์ นครรัฐกรีกส่วนใหญ่ยอมสวามิภักดิ์ ยกเว้นเอเธนส์และสปาร์ตาที่สั่งประหารคณะทูต จักรพรรดิดาไรอัสจึงสั่งให้ยกทัพไปอีกครั้ง 
การบุกครั้งที่สองเริ่มในปีที่ 490 ก่อนคริสตกาล นำโดยแม่ทัพดาติสและอาร์ตาเฟอร์เนส ทัพเปอร์เซียยกไปที่เกาะนักซอสก่อนจะยึดและเผาเมือง ต่อมายึดหมู่เกาะซิคละดีสและทำลายเมืองอีรีเทรีย ระหว่างยกทัพต่อไปยังเอเธนส์ในแอตติกา ทัพเปอร์เซียได้ปะทะกับทัพกรีกที่มีจำนวนน้อยกว่าที่ที่ราบมาราธอน ทัพเปอร์เซียพ่ายแพ้และยกกลับเอเชีย อย่างไรก็ตาม ฝ่ายเปอร์เซียประสบความสำเร็จในการโจมตีนักซอส อีรีเทรียและแผ่อำนาจไปในภูมิภาคอีเจียน จักรพรรดิดาไรอัสได้รวบรวมกำลังพลเพื่อเตรียมบุกกรีซอีกครั้ง แต่ความขัดแย้งภายในจักรวรรดิทำให้แผนการดังกล่าวถูกเลื่อนออกไป จักรพรรดิดาไรอัสเสด็จสวรรคตในปีที่ 486 ก่อนคริสตกาล ทิ้งแผนการให้เซอร์ซีส พระราชโอรสดำเนินการต่อ ซึ่งจักรพรรดิเซอร์ซีสสั่งบุกกรีซอีกครั้งในปีที่ 480 ก่อนคริสตกาล
โคลัมเบีย พิคเจอร์ส อควาเวิร์ส

โคลัมเบีย พิคเจอร์ส อควาเวิร์ส  เป็นสวนน้ำธีมโคลัมเบียพิคเจอร์สแห่งแรกของโลก ตั้งอยู่บนถนนสุขุมวิท ตำบลนาจอมเทียน อำเภอสัตหีบ จังหวัดชลบุรี ตั้งอยู่ห่างจากเมืองพัทยาประมาณ 15 กิโลเมตร ภายในสวนน้ำประกอบไปด้วยเครื่องเล่นและกิจกรรมหลากหลายแบบ ทั้งสไลเดอร์ ทะเลจำลอง การล่องแพ โฟลว์ ไรเดอร์ รวมถึงการแสดงและการเดินขบวนของบรรดาตัวละครจากภาพยนตร์ยอดนิยมในเครือ โคลัมเบีย พิคเจอร์ส เช่น จูแมนจี้ โกสท์บัสเตอร์ส ซอมบี้แลนด์ แกรนทูริสโม เป็นต้น
ประวัติ.
สวนน้ำการ์ตูนเน็ทเวิร์ค อเมโซน ดำเนินกิจการโดย โครงการนี้เริ่มต้นก่อสร้างขึ้นในปี พ.ศ. 2555 บนพื้นที่ติดถนนสุขุมวิทในตำบลนาจอมเทียนใกล้กับหาดบางเสร่ เดิมทีสวนน้ำมีกำหนดเปิดให้บริการในไตรมาสที่ 4 ของปี พ.ศ. 2556 แต่การก่อสร้างใช้เวลานานกว่ากำหนด การเปิดให้บริการจึงถูกเลื่อนมาในปีถัดไป สวนน้ำการ์ตูนเน็ทเวิร์ค อเมโซนเปิดทดลองให้บริการในเดือนสิงหาคม พ.ศ. 2557 โดยเปิดให้ใช้งานได้เฉพาะผู้ซื้อบัตรรายปีเท่านั้น และจึงเปิดให้บริการอย่างเต็มรูปแบบอย่างเป็นทางการ ตั้งแต่วันที่ 3 ตุลาคม พ.ศ. 2557 ปัจจุบันปิดตัวลงตั้งแต่วันที่ 24 มีนาคม พ.ศ. 2563 โดยเปิดเป็น โคลัมเบีย พิคเจอร์ส อควาเวิร์ส แทนในวันที่ 12 ตุลาคม พ.ศ. 2565
โซนและเครื่องเล่น.
โคลัมเบีย พิคเจอร์ส อควาเวิร์ส มีเครื่องเล่นหลากหลายประเภท เช่น สไลเดอร์น้ำในโซนต่าง ๆ เครื่องจำลองการเล่นเซิร์ฟโฟลว์ไรเดอร์ พื้นที่เล่นน้ำ สนามมินิกอล์ฟ และสนามโกคาร์ทกลางแจ้ง
โซนโกสต์บัสเตอร์
โซนสไลเดอร์ที่ตกแต่งด้วยธีมของแฟรนไชส์ภาพยนตร์โกสต์บัสเตอร์ หรือบริษัทกำจัดผี สไลเดอร์มีองค์ประกอบต่าง ๆ เช่น กับดักจับผี ตัวละครอย่าง สไลเมอร์ และเป็นสไลเดอร์น้ำในธีมโกสต์บัสเตอร์แห่งแรกในเอเชีย
โซนจูแมนจี้
โซนสไลเดอร์ที่ได้รับแรงบันดาลใจจากซีรีส์ภาพยนตร์จูแมนจี้ โดยมีพื้นที่ที่ได้รับการตกแต่งในธีมป่า "จากัวร์ เมาท์เทน" จำลองให้ผู้เล่นสไลเดอร์รู้สึกเหมือนถูกลิงแมนดริลล์ไล่ตาม
เซิร์ฟอัพ
เครื่องจำลองโต้คลื่น หรือโฟลว์ไรเดอร์ ตกแต่งด้วยธีมจากภาพยนตร์แอนิเมชั่น เซิร์ฟอัพ และยังเป็นเครื่องโฟลว์ไรเดอร์แห่งเดียวในภาคตะวันออกของประเทศไทย
โซนโฮเทล ทรานซิลเวเนีย
โซนโฮเทล ทรานซิลเวเนีย ประกอบไปด้วยสไลด์ต่าง ๆ 9 แบบ และตกแต่งในธีมจากแฟรนไชส์ภาพยนตร์ โฮเทล ทรานซิลเวเนีย หรือ โรงแรมผี หนีไปพักร้อน 
มหัสจรรย์ลูกชิ้นตกทะลุมิติ
แม่น้ำจำลองความยาวรวม 335 เมตรสำหรับผู้เล่นลอยไปตามน้ำเพื่อความผ่อนคลาย ตกแต่งบริเวณรอบ ๆ ตามภาพยนตร์แอนิเมชั่น มหัสจรรย์ลูกชิ้นตกทะลุมิติ และธีมของอาหาร
โซนซอมบี้แลนด์
เป็นโซนที่มีความหวาดเสียวสูงสุดเนื่องจากเป็นสไลด์แบบฟรีฟอลล์สูง 12 เมตร มีช่วงสไลด์ที่หมุนวน 360 องศา เครื่องเล่นถูกตกแต่งตามแฟรนไชส์ภาพยนตร์ซอมบี้แลนด์
ทะเลเทียม อควาเวิร์ส
ทะเลเทียมพร้อมคลื่นจำลองขนาดใหญ่ มีบริการห่วงยางให้ผู้เล่นได้นั่งลอยตัวอย่างเพลิดเพลินไปกับคลื่นและแสงแดด นอกจากนี้ยังมีการแสดงบนเวทีและเพลงจากดีเจตลอดทั้งวัน ในบริเวณรอบสระมีคาบาน่าไว้สำหรับการพักผ่อนหย่อนใจ และโซนที่นั่งอาบแดดเพื่อให้นักท่องเที่ยวได้ผ่อนคลายหลังจากการเล่นเครื่องเล่นต่าง ๆ
โกคาร์ท แกรนทูริสโม
สนามโกคาร์ทขนาดมาตรฐาน รถโกคาร์ทและสนามถูกตกแต่งให้เข้ากับแฟรนไชส์เกมส์และภาพยนตร์ แกรนทูริสโม 
มินิกอล์ฟ เดอะ อีโมจิ มูฟวี่
สนามมินิกอล์ฟ ตกแต่งด้วยธีมและตัวละครจากภาพยนตร์แอนิเมชั่น เดอะ อีโมจิ มูฟวี่
เอฟทีอาร์

เอฟทีอาร์ (FTR) หรือชื่อเดิม เดอะรีไววัล (The Revival) เป็นทีมนักมวยปล้ำที่ได้สังกัดทั้ง WWE และ AEW เคยได้แชมป์แท็กทีม NXT 2 สมัยทีมแรกในประวัติศาสตร์ NXT ในค่ายหลักได้เป็นแชมป์แท็กทีมทั้ง Raw และ SmackDown และยังเป็นแชมป์ทริปเปิลคราวน์แท็กทีมคู่แรกของ WWE นอกจากนี้ยังได้เป็นแชมป์แท็กทีมอีกหลายสมาคม
หยาง ลฺหวี่-อฺวี้

หยาง ลฺหวี่-อฺวี้ (เกิดเมื่อเดือนมีนาคม ค.ศ. 1957) เป็นอดีตนักการเมืองจีน และดำรงตำแหน่งนายกเทศมนตรีของจี่หนาน มณฑลซานตง ตั้งแต่เดือนมกราคม ค.ศ. 2012 จนถึงเดือนเมษายน ค.ศ. 2016
อาชีพ.
หยาง ลฺหวี่-อฺวี้ เกิดในเขตจวี่ มณฑลซานตง เขาได้เข้าร่วมเป็นสมาชิกพรรคคอมมิวนิสต์จีนเมื่อเดือนกรกฎาคม ค.ศ. 1985 และจบการศึกษาจากสถาบันเทคโนโลยีฮาร์บิน และในปี ค.ศ. 2012 เขาได้รับเลือกให้เป็นนายกเทศมนตรีของจี่หนาน
หยาง ลฺหวี่-อฺวี้ ดำรงตำแหน่งนายกเทศมนตรีของจี่หนานจนถึงวันที่ 6 เมษายน ค.ศ. 2016
เจิ่น ดั่ย กวาง

เจิ่น ดั่ย กวาง (เกิด 12 ตุลาคม พ.ศ. 2499 – 21 กันยายน พ.ศ. 2561) เป็นอดีตประธานาธิบดีเวียดนาม และอดีตรัฐมนตรีกระทรวงความมั่นคงสาธารณะเวียดนาม
ความตาย.
เจิ่น ดั่ย กวาง เสียชีวิตที่โรงพยาบาล 108 Military Central เมื่อวันที่ 21 กันยายน 2561 ในกรุงฮานอยจากภาวะแทรกซ้อนของโรคไวรัสเมื่ออายุได้ 61 ปีขณะดำรงตำแหน่ง วันที่ 27 กันยายน พิธีศพจัดขึ้นที่ฮานอย ตามด้วยขบวนแห่ไปยังบ้านเกิดของเขาในเขตคิมเซิน นิงห์บิงห์ ซึ่งเขาถูกฝัง
เบรฟเกิลส์

เบรฟเกิลส์ (เกาหลี: ; อาร์อาร์: "Beureibeu Geolseu") เป็นเกิร์ลกรุปเกาหลีใต้ก่อตั้งโดยเบรฟบราเธอส์ในปี ค.ศ. 2011 ผ่านเบรฟเอนเตอร์เทนเมนต์ หลังจากเปิดตัวด้วยซิงเกิลอัลบั้ม "The Difference" เมื่อวันที่ 7 เมษายน ค.ศ. 2011 กลุ่มได้เปิดตัวอีพีหกชุด ได้แก่ "Back to da Future" (2011), "Re-Issue" (2012), "High Heels" (2016), "Rollin"' (2017), "Summer Queen" (2021) และ "Thank You" (2022). 
ในตอนต้นกลุ่มมีสมาชิก 5 คนหลังจากการเปลี่ยนแปลงสมาชิกหลายครั้ง และสมาชิกที่เป็นรู้จักกันดีที่สุดประกอบด้วยมินยอง ยูจอง อึนจี และยูนา ในปี ค.ศ. 2021 กลุ่มได้รับความนิยมอย่างมากหลังจากที่เพลง "Rollin'" (2017) ของพวกเธอกลายเป็นไวรัลโดยไม่คาดคิด
ผลงานเพลง.
อีพี
สมรรค ศิริจันทร์

สมรรค ศิริจันทร์ (24 กุมภาพันธ์ พ.ศ. 2467 – 2 กรกฎาคม พ.ศ. 2543) อดีตรองประธานสภาผู้แทนราษฎร อดีตสมาชิกสภาผู้แทนราษฎรจังหวัดสมุทรปราการ 3 สมัย อดีตเลขาธิการพรรคประชากรไทย และอดีตสมาชิกสภาร่างรัฐธรรมนูญ
ประวัติ.
สมรรค เกิดเมื่อวันที่ 24 กุมภาพันธ์ พ.ศ. 2466 (นับแบบปัจจุบัน คือปี พ.ศ. 2467) เป็นบุตรของนายอิม และ นางเลี้ยง ศิริจันทร์ มีพี่น้อง 9 คน สำเร็จการศึกษา ธรรมศาสตรบัณฑิต มหาวิทยาลัยธรรมศาสตร์และการเมือง สมรสกับศรีประไพ ศิริจันทร์ (สกุลเดิม : รัชตะปิติ) มีบุตร-ธิดา รวม 5 คน คือ
สมรรค ศิริจันทร์ ถึงแก่อนิจกรรมเมื่อวันที่ 2 กรกฎาคม พ.ศ. 2543 สิริอายุรวม 76 ปี
งานการเมือง.
สมรรค เข้าสู่วงการการเมือง ด้วยการเป็นสมาชิกสภาจังหวัดสมุทรปราการ ใน พ.ศ. 2510 ก่อนที่จะได้รับเลือกตั้งเป็นสมาชิกสภาผู้แทนราษฏรครั้งแรกใน พ.ศ. 2522 สังกัดพรรคประชากรไทย และได้รับเลือกติดต่อกันรวม 3 ครั้ง
สมรรค ได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 14 เมื่อ พ.ศ. 2526
สมรรค เคยเป็นรองเลขาธิการพรรคสันติชน ในปี พ.ศ. 2517 และเป็นเลขาธิการพรรคประชากรไทย
สมรรค เคยดำรงตำแหน่งสมาชิกสภาร่างรัฐธรรมนูญ ในปี พ.ศ. 2539
สมาชิกสภาผู้แทนราษฎร.
สมรรค ศิริจันทร์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
สเตลลาร์

สเตลลาร์ (เกาหลี :스텔라 , อังกฤษ :stellar)เป็นวงดนตรีหญิงล้วนสัญชาติเกาหลีใต้ สังกัด Top Class Entertainment มีสมาชิก 4 คน คือ กายอง, จอนยูล, มินฮี, ฮโยอึน และเพิ่มสมาชิกใหม่อีก 1 คน คือ โซยอง แต่ทางค่ายยังไม่ได้ประกาศอย่างเปนทางการ ตอนนี้ สมาชิก เป็น 5 คน กายอง จอนยูล มินฮี โซยอง และ ฮโยอึน และ ตอนนี้ วง stellar
เปลี่ยนค่ายแล้ว เป็น The entertainment pascal .
วิลเลียม เฮิร์ต

วิลเลียม แมคคอร์ด เฮิร์ต (เกิด 20 มีนาคม ค.ศ. 1950 – 13 มีนาคม ค.ศ. 2022) เป็นนักแสดงชาวอเมริกัน เขาเข้าเรียนการแสดงที่โรงเรียนจูลิอาร์ดและเริ่มการแสดงบนเวทีในปี 1970 เฮิร์ตเริ่มการแสดงเรื่องแรกในภาพยนตร์จินตนิยายเรื่อง "Altered States" (1980) ในบทศาสตราจารย์เอ็ดเวิร์ด เจสซัป ซึ่งทำให้เขาได้รับการเสนอชื่อเข้าชิงรางวัลลูกโลกทองคำในสาขานักแสดงหน้าใหม่ยอดเยี่ยม จากนั้นเขารับบทบาทเป็นนักทนายความผู้ที่ต้องทนทุกข์ความทรมานกับการล่อลวงของแคทลีน เทอร์เนอร์ในภาพยนตร๋นีโอนัวร์เรื่อง "Body Heat" (1981)
ในปี 1985 เฮิร์ตกวาดรางวัลด้านการแสดงในสาขานักแสดงนำรวมทั้งรางวัลออสการ์และรางวัลแบฟตา ในบท "นักโทษเกย์" ในภาพยนตร์เรื่อง "Kiss of the Spider Woman" เขายังได้รับการเสนอชื่อเข้าชิงรางวัลออสการ์ 2 ครั้ง สำหรับการแสดงนำในภาพยนตร์เรื่อง "Children of a Lesser God" (1986) และ "Broadcast News" (1987) 
เขายังได้รับการเสนอชื่อเข้าชิงรางวัลออสการ์เป็นครั้งที่ 4 ในภาพยนตร์อาชญากรรม-ระทึกขวัญเรื่อง "A History of Violence" (2005) กำกับโดยเดวิด โครเนนเบิร์ก และมีผลงานภาพยนตร์อีกหลายเรื่องตามมา เช่น "จักรกลอัจฉริยะ" (2001), "The Village" (2004), "Syriana" (2005), "The Good Shepherd" (2006), "Mr. Brooks" (2007), "Into the Wild" (2007), "มนุษย์ตัวเขียวจอมพลัง" (2008) และ "จอมโจรกู้แผ่นดินเดือด" (2010)
ทิพย์อาภา ชื่นประดิษฐ์

ทิพย์อาภา ชื่นประดิษฐ์ หรือ โน้ต (Note) นักร้องชาวไทย เข้าสู่วงการจากการเป็นนักร้องภายใต้สังกัดEMI (อีเอ็มไอ) ต่อมาได้เป็นศิลปินในสังกัด เออร์ซ่า เมเจอร์ และ เอ็กแซ็กท์ ตามลำดับ
ประวัติ.
โน้ต - ทิพย์อาภา ชื่นประดิษฐ์ เกิดเมื่อวันที่ 8 พฤศจิกายน พ.ศ. 2524 เข้าสู่วงเพลงการด้วยวัยเพียง 15 ปี เริ่มเปิดตัวครั้งแรกในวงการเพลงกับสังกัด อีเอ็มไอ ด้วยอัลบั้ม "ดิ อะคูสติด (ชุดที่1)" โดยโน้ต เป็นหนึ่งในศิลปินหลายคนที่ร้องเพลงไว้ในอัลบั้มชุดนี้ และเพลง "เหตุผล" ที่เธอร้องไว้ ได้กลายเป็นเพลงฮิตสร้างชื่อเสียง ให้เธอเป็นที่รู้จักในเวลาต่อมา
นอกจากนี้เธอยังได้มีโอกาสแสดงความสามารถอีกด้านหนึ่ง โดยการเป็นร่วมนักแสดงภาพยนตร์เรื่อง รักเอย (นิ้ง กุลสตรี ศิริพงษ์ปรีดาม ปิ๊บ รวิชญ์ เทิดวงส์ แสดงนำ) ออกฉายในปีพ.ศ. 2539และยังร้องเพลงประกอบภาพยนตร์เรื่องนี้อีกด้วย โดยเพลงที่เธอขับร้องคือเพลง "รักเอย"
ในปีพ.ศ. 2540 โน้ตมีผลงานเพลงอัลบั้มเดี่ยว โดยใช้ชื่ออัลบั้มชุดนี้ว่า "I'm a girl not a boy" ออกวางจำหน่ายเมื่อวันที่ 29 ธันวาคม พ.ศ. 2540 โดยได้โปรติวเซอร์อย่าง "เต้ง-ธนิต เชิญพิพัฒนสกุล" มาช่วยคุมงานเพลงในอัลบั้มชุดนี้ด้วย 
ต่อมาได้ออกอัลบั้ม DJ.GumGum ในปี 2540 มีเพลงที่ขับร้องได้แก่ เพลง รักสักที ฯลฯ
ภายหลังเธอร้องเพลงประกอบละครค่ายเออร์ซ่า เมเจอร์ และ เอ็กแซ็กท์ เป็นส่วนใหญ่ ปัจจุบันเธอได้แต่งงานแล้ว มีบุตรชาย 1 คน
โรงเรียนบ้านบึง (มนูญวิทยาคาร)

โรงเรียนบ้านบึง (มนูญวิทยาคาร) ตั้งอยู่ที่ 246 หมู่2 ถนนยุทศาสตร์ 331 ตำบลหนองอิรุณ อำเภอบ้านบึง จังหวัดชลบุรี 20220 เป็น โรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต 18 เปิดสอนระดับชั้นมัธยมศึกษาตอนต้น และ ตอนปลาย แบบสหศึกษา
ทำเนียบผู้บริหาร.
เมอร์คิวรีเซเวน

เมอร์คิวรีเซเวน  เป็นกลุ่มนักบินอวกาศโครงการเมอร์คิวรีเจ็ดคนที่นาซาประกาศเมื่อวันที่ 9 เมษายน ค.ศ. 1959 นอกจากนี้ยังเรียกว่า ออริจินัลเซเวน (Original Seven, เจ็ดคนแรก) หรือแอสโตรนอทกรุ๊ป 1 (Astronaut Group 1, นักบินอวกาศกลุ่ม 1) พวกเขาขับเที่ยวบินอวกาศที่มีคนขับของโครงการเมอร์คิวรีตั้งแต่เดือนพฤษภาคม ค.ศ. 1961 ถึงพฤษภาคม ค.ศ. 1963 นักบินอวกาศทั้งเจ็ด ได้แก่ สกอต คาร์เพนเตอร์, กอร์ดอน คูเปอร์, จอห์น เกลน, กัส กริสซอม, วัลลี เชียร์รา, อลัน เชพเพิร์ด และเดก สเลย์ตัน 
สมาชิกกลุ่มขับยานอวกาศโคจรมีคนขับของนาซาแล้วทุกชั้นในคริสต์ศตวรรษที่ 20 ได้แก่ เมอร์คิวรี เจมินี อะพอลโลและกระสวยอวกาศ ในบรรดาเจ็ดคน มีเพียงจอห์น เกลนที่ชราที่สุดที่ยังมีชีวิตอยู่ ต่อมาเขาเป็นสมาชิกวุฒิสภาสหรัฐ และขับกระสวยอวกาศอีก 36 ปีต่อมา เป็นบุคคลอายุมากที่สุดที่บินในอวกาศ กัส กริสซอมเสียชีวิตใน ค.ศ. 1967 ในเหตุเพลิงไหม้อะพอลโล 1 ที่เหลือมีชีวิตหลังเกษียณจากราชการ
วอลเลซ บีรี

วอลเลซ ฟิตซ์เจอรัลด์ บีรี (1 เมษายน ค.ศ. 1885 – 15 เมษายน ค.ศ. 1949) เป็นนักแสดงชาวอเมริกัน เขาเป็นที่รู้จักอย่างดีในภาพยนตร์เรื่อง "Min and Bill" (1930) ที่แสดงคู่กับ มารี เดรสส์เลอร์, เป็น ลอง จอห์น ซิลเวอร์ ในภาพยนตร์เรื่อง "Treasure Island" (1934), ปันโช บียา ในภาพยนตร์เรื่อง "Viva Villa!" (1934) และการแสดงของเขาในภาพยนตร์เรื่อง "The Champ" ยังทำให้เขาได้รับรางวัลออสการ์ สาขานักแสดงนำชายยอดเยี่ยม บีรีปรากฏในภาพยนตร์กว่า 250 เรื่อง ระหว่างปี 1913–1949 เขาเซ็นสัญญากับเมโทร-โกลด์วิน-เมเยอร์ จากข้อมูลที่ระบุในปี 1932 เขาได้รับเงิน $1 ซึ่งมากกว่านักแสดงใด ๆ ในสตูดิโอ ทำให้เขาเป็นกลายเป็นนักแสดงที่ได้รับค่าตอบแทนสูงที่สุดในโลก เขาเป็นพี่ชายของนักแสดง โนอาห์ บีรี ซีเนียร์ และลุงของเขา โนอาห์ บีรี จูเนียร์ เป็นนักแสดงด้วยเช่นกัน
บีรีมีชื่อบนดวงดาวในฮอลลีวูดวอล์กออฟเฟม เป็นดวงดาวสำหรับภาพยนตร์ใน ค.ศ. 1960 อยู่ที่ 7001 ฮอลลีวูดบูเลวาร์ด
ไซโคลคอนเวอร์เตอร์

ไซโคลคอนเวอร์เตอร์ (cycloconverter (CCV)) เป็นตัวแปลง รูปคลื่น AC ที่มีความถี่คงที่และแรงดันคงที่ ให้เป็นรูปคลื่น AC อื่นที่มีความถี่ต่ำกว่าโดยการสังเคราะห์รูปคลื่นที่ขาออก จากเศษส่วนของแหล่งจ่าย AC โดยไม่ต้องมีการเชื่อมโยงกับไฟ DC ในช่วงกลาง (#เปลี่ยนทาง และ #เปลี่ยนทาง) CCV มีสองชนิดหลักได้แก่ชนิดกระแสไหลเวียนและชนิดโหมดปิดกั้น ผลิตภัณฑ์กำลังสูงในทางพานิชย์ส่วนใหญ่เป็นชนิดโหมดปิดกั้น
ลักษณะเฉพาะ.
ขณะที่อุปกรณ์สวิตช์ที่ใช้ SCR แบบควบคุมด้วยเฟสสามารถนำมาใช้ตลอดช่วงกำลังของ CCV, CCV แบบ ไตรแอค ต้นทุนต่ำพลังงานต่ำก็ถูกสงวนไว้สำหรับการใช้ในงานที่มีโหลดแบบความต้านทาน ทั้งแอมพลิจูดและความถี่ของแรงดันขาออกของตัวแปลงมีการเปลี่ยนแปลง อัตราส่วนของความถี่ที่ขาออกต่อขาเข้าของ CCV แบบสามเฟสจะต้องน้อยกว่าประมาณหนึ่งส่วนสามสำหรับ CCV โหมดกระแสไหลเวียนหรือครึ่งหนึ่งสำหรับ CCV โหมดปิดกั้น#เปลี่ยนทาง คุณภาพของรูปคลื่นที่ขาออกจะดีขึ้นเมื่อ "พัลส์นัมเบอร์" ของ วงจรสะพาน ที่ใช้อุปกรณ์สวิตช์  ในรูปแบบการทำงานแบบเลื่อนเฟส  ในขาเข้าของ CCV มีค่าเพิ่มขึ้น โดยทั่วไป CCV สามารถมี configuration ที่มีอัตราส่วนขาเข้าต่อขาออก เป็น 1 เฟส/1 เฟส, 3 เฟส/1 เฟสและ 3 เฟส/3 เฟส แต่ที่ใช้งานมากที่สุดเป็นแบบ 3 เฟส/3 เฟส
วงจรสะพาน

วงจรสะพาน  เป็นประเภทหนึ่งของวงจรไฟฟ้า ในวงจรนี้จะมีสองสาขาที่อยู่ในแนวขนานกัน โดยมีสาขาที่สามเป็น "สะพาน" ที่เชื่อมต่อระหว่างสองสาขาแรกที่จุดกลางระหว่างสองสาขานั้น แต่เดิมสะพานถูกพัฒนาขึ้นมาเพื่อวัตถุประสงค์ในการตรวจวัดในห้องปฏิบัติการ และหนึ่งในจุดเชื่อมกลางสะพานมักจะปรับได้เมื่อนำมาใช้ในงานดังกล่าว วงจรสะพานในขณะนี้สามารถพบได้ในการใช้งานมากมาย ทั้งเชิงเส้นและไม่เชิงเส้น รวมทั้งใน เครื่องมือวัด, การกรอง และ การแปลงพลังงานไฟฟ้า
วงจรสะพานที่รู้จักกันดีที่สุด สะพานแบบ Wheatstone ถูกคิดค้นโดย ซามูเอล ฮันเตอร์ คริสตี้ และทำให้เป็นที่นิยมโดย ชาลส์ วีทสโตน มันถูกใช้สำหรับวัด ความต้านทาน มันถูกสร้างขึ้นมาจากตัวต้านทานสี่ตัว มีสองตัวที่รู้ค่าเป็น R1 และ R3 (ดูภาพ) Rx เป็นความต้านทานที่ต้องการรู้ค่า และ R2 สามารถปรับค่าได้และผ่านการสอบเทียบแล้ว สองจุดที่อยู่ตรงข้ามกันในแนวดิ่งจะเชื่อมต่อเข้ากับแหล่งที่มาของกระแสไฟฟ้า เช่นแบตเตอรี่ และมี มิเตอร์แรงดัน เชื่อมต่อคร่อมอีกสองจุดในแนวนอน R2 จะถูกปรับจนกระทั่งมิเตอร์อ่านค่าที่ศูนย์ ดังนั้นหมายความว่าอัตราส่วนระหว่าง R2 ต่อ R1 จะมีค่าเท่ากับอัตราส่วนระหว่าง Rx ต่อ R3 ดังนั้นค่าของ Rx จึงสามารถคำนวณได้
สะพานแบบ Wheatstone ยังถูกทำให้เป็นสากลเพื่อวัด อิมพีแดนซ์ ในวงจร AC และเพื่อวัดค่าความต้านทาน, ค่าการเหนี่ยวนำ, ค่าความจุ และ ปัจจัยการกระจายพลังงาน ได้แยกต่างหาก การจัดเรียงชิ้นส่วนในรูปแบบอื่น ๆ ที่รู้จักกัน ได้แก่ สะพานแบบ Wien สะพานแบบแมกซ์เวลล์ และ สะพานแบบ Heaviside วงจรทั้งหมดนี้จะขึ้นอยู่บนหลักการเดียวกันซึ่งก็คือเพื่อเปรียบเทียบขาออกของสอง โปเทนฉิโอมิเตอร์ ที่ใช่แหล่งจ่ายไฟร่วมกัน
ในการออกแบบแหล่งจ่ายไฟ วงจรสะพานหรือ วงจรเรียงกระแสแบบสะพาน  เป็นจัดเรียงของ ไดโอด หรืออุปกรณ์ที่คล้ายกันจะถูกใช้ในการทำให้กระแสไฟฟ้าไหลในทิศทางเดียว ซึ่งก็คือการแปลงจากไฟฟ้าที่ไม่รู้จักขั้วหรือไฟฟ้าสลับให้เป็นกระแสตรงที่รู้จักกันขั้ว
ใน ตัวควบคุมมอเตอร์ บางตัว สะพานแบบ H จะถูกใช้ในการควบคุมทิศทางการหมุนของมอเตอร์
รักนิรันดร์ หมวดรันสารคาม

รักนิรันดร์ หมวดรันสารคาม มีชื่อจริงว่า นิรันดร ธาดา (ชื่อเล่น แดง) เกิดเมื่อวันที่ 28 มิถุนายน พ.ศ. 2535 ที่ อำเภอภูผาม่าน จังหวัดขอนแก่น 
รักนิรันดร์เคยเป็นนักมวยไทยมาก่อนในสังกัดค่ายมวยดาบรันสารคามของ ร้อยตำรวจโท นิรันดร์ ยศพล ประธานชมรมมวยสยามภาคอีสาน ชกมวยไทยมาแล้วร้อยกว่าครั้ง เคยมีชื่อเข้าร่วมชกในมวยรอบปูนเสือมวยไทยพันธุ์แท้ครั้งที่ 14 ของสนามมวยช่อง 7 สี เคยชกมวยสากลสมัครเล่นมาก่อนโดยเคยคว้าเหรียญทองการแขังขันกีฬาแห่งชาติ เมื่อปี พ.ศ. 2555 ก่อนจะมาชกมวยสากลอาชีพโดยการจัดของทีมงานวันทรงชัย ชกชนะรวดต่อเนื่อง 10 ครั้ง โดยสามารถชนะน็อคได้ถึง 7 ครั้ง ชนะคะแนนอีก 3 ครั้ง 
เมื่อชกชนะต่อเนื่อง ทีมงานวันทรงชัยจึงผลักดันให้ขึ้นชิงแชมป์ทันที โดยเริ่มจากแชมป์เฉพาะกาล WBO Asia Pacific รุ่นซูเปอร์ฟลายเวท โดยสามารถเอาชนะคะแนนนักมวยชาวแทนซาเนียไปได้ ที่จังหวัดมหาสารคาม
ทะแกล้ว ศุษิลวรณ์

พลอากาศเอก ทะแกล้ว ศุษิลวรณ์ (19 ตุลาคม พ.ศ. 2467 – 2525) อดีต ผู้บัญชาการทหารอากาศ คนที่ 9 ดำรงตำแหน่งช่วงระหว่างปี พ.ศ. 2522 – พ.ศ. 2525
ประวัติส่วนตัว.
พล.อ.อ. ทะแกล้ว เกิดเมื่อวันที่ 19 ตุลาคม พ.ศ. 2467 จบการศึกษาระดับชั้นมัธยมศึกษาจากโรงเรียนมัธยมวัดเทพศิรินทร์ โรงเรียนเตรียมทหารบก โรงเรียนการบิน โรงเรียนเสนาธิการทหารอากาศ และวิทยาลัยป้องกันราชอาณาจักร 
พล.อ.อ. ทะแกล้วเริ่มรับราชการในยศ "ร้อยตรี" เมื่อปี พ.ศ. 2489 ก่อนจะโอนย้ายมารับราชการที่ กองทัพอากาศ ในยศ "เรืออากาศโท" ในปี พ.ศ. 2491 และได้เจริญก้าวหน้าในหน้าที่ราชการเรื่อยมาจนกระทั่งได้รับแต่งตั้งให้ดำรงตำแหน่งผู้ช่วยทูตทหารอากาศประจำสถานเอกอัครราชทูตไทยประจำ กรุงวอชิงตัน ดีซี ต่อมาได้ดำรงตำแหน่งเจ้ากรมยุทธศึกษาทหารอากาศและได้ดำรงตำแหน่งเสนาธิการทหารอากาศพร้อมกับรับพระราชทานยศ "พลอากาศเอก" เมื่อวันที่ 1 ตุลาคม พ.ศ. 2521 
จนกระทั่งในวันที่ 1 ตุลาคม พ.ศ. 2522 พล.อ.อ. ทะแกล้ว จึงได้ขึ้นดำรงตำแหน่งผู้บัญชาการทหารอากาศ สืบต่อจาก พล.อ.อ. พะเนียง กานตรัตน์ ที่เกษียณอายุราชการแต่ดำรงตำแหน่งได้เพียง 2 ปีก็ถึงแก่อสัญกรรมเมื่อปี พ.ศ. 2525 ที่ ประเทศมาเลเซีย โดย พล.อ.อ. ประพันธ์ ธูปะเตมีย์ ขึ้นมาดำรงตำแหน่งแทน
อิสระ ศรีทะโร

อิสระ ศรีทะโร (เกิดเมื่อวันที่ 18 มกราคม พ.ศ. 2523) เป็นผู้ฝึกสอนชาวไทยปัจจุบันเป็นหัวหน้าผู้ฝึกสอนให้กับสโมสรฟุตบอลนครราชสีมา มาสด้า ในไทยลีก
อาชีพผู้ฝึกสอน.
ในเดือนพฤศจิกายน พ.ศ. 2555 เขาได้เริ่มทำงานเป็นผู้ฝึกสอนให้กับ ชัยนาท ฮอร์นบิล ในไทยลีก
ธีระศักดิ์ โพธิ์อ้น

ธีระศักดิ์ โพธิ์อ้น (เกิดเมื่อวันที่ 18 พฤษภาคม พ.ศ. 2521) เป็นอดีตนักฟุตบอลจาก โรงเรียนกรุงเทพคริสเตียนวิทยาลัย และผู้ฝึกสอนชาวไทย ปัจจุบันเป็นผู้จัดการให้ชลบุรี เอฟซีในไทยลีก เขาเคยเล่นให้กับทีมชาติไทยในการแข่งขัน ฟุตบอลโลกเยาวชนอายุไม่เกิน 17 ปี 1997 ที่ประเทศอียิปต์
โคอิจิ ซูงิยามะ (นักฟุตบอล)

โคอิจิ ซูงิยามะ (; โรมาจิ: "Sugiyama Kōichi"; เกิด 27 ตุลาคม พ.ศ. 2514) เป็นอดีตนักฟุตบอลชาวญี่ปุ่น
เขาได้ลงเล่นให้กับสโมสรในเจลีก 3 สโมสรเป็นเวลา 10 ปี ซึ่งเขาเลิกเล่นเมื่อปี พ.ศ. 2547 หลังจากนั้น ซูงิยามะก็ได้เข้ารับตำแหน่งเป็นผู้จัดการทีมชุดเยาวชนของอูราวะ เรดไดมอนส์ ตั้งแต่ปี พ.ศ. 2547–2552 หลังจากนั้นได้เป็นหัวหน้าผู้ฝึกสอนให้กับอัลบิเร็กซ์ นีงาตะ สิงคโปร์ ตั้งแต่ พ.ศ. 2553–2556 ซึ่งเขาเคยได้รางวัลผู้ฝึกสอนยอดเยี่ยมแห่งปี 2011 ของเอสลีก อีกด้วย ต่อมาในปี พ.ศ. 2557 ก็ได้เป็นผู้ฝึกสอนให้กับสโมสรฟุตบอลพระนครศรีอยุธยา ในไทยลีกดิวิชั่น 1 และเคยเป็นผู้จัดการทีมของสโมสรฟุตบอลบีบีซียู
อะยี

นิกายอะยี ([əjí ɡáɪ̯ɰ̃]) หรือ ศาสนาพุทธแบบอะยี  เป็นนิกายหนึ่งที่เคยปฏิบัติในประเทศพม่าก่อนที่พระเจ้าอโนรธามังช่อจะทรงปฏิรูปศาสนาพุทธในพุกามเป็นพุทธนิกายเถรวาท ช่วงศตวรรษที่ 11
ประวัติ.
นิกายอะยีเกิดขึ้นช่วงศตวรรษที่ 7 จากการติดต่อค้าขายกับอินเดียหรือทิเบต วัตรปฏิบัติส่วนใหญ่ใกล้เคียงกับลัทธิตันตระ มีการบูชานะ การนับถือนาค การใช้เวทมนตร์ และรับอิทธิพลศาสนาฮินดูอย่างสูง นักบวชครองจีวรสีน้ำตาลเข้มและสวมหมวกทรงกรวย และจะทำหน้าที่เป็นแม่งานในการบูชานะด้วยการบูชายันต์สัตว์นับร้อย
นักวิชาการบางคนอ้างว่านิกายอะยีมีความสัมพันธ์กับศาสนาพุทธในอาณาจักรน่านเจ้าและต้าหลี่ที่ปัจจุบันเป็นส่วนหนึ่งของมณฑลยูนนาน ประเทศจีน ขณะที่นักประวัติศาสตร์คนอื่น ๆ เป็นต้นว่าต้านทู่น (Than Tun) อธิบายว่านิกายอะยีคือพระอรัญวาสีที่มีวัตรปฏิบัติต่างจากภิกษุนิกายเถรวาทโดยเฉพาะด้านวินัยสงฆ์ ที่นักบวชนิกายอะยีสามารถฉันน้ำจัณฑ์ เสพสังวาส และฉันหลังเที่ยงได้ ซึ่งในรัชกาลพระเจ้าอโนรธาทรงปฏิรูปพระศาสนาให้นิกายเถรวาทเป็นศาสนาประจำรัฐตามคำแนะนำของภิกษุมอญนามว่าพระชินอรหันต์ (Shin Arahan) กอรปกับทรงไม่พอพระทัยที่นักบวชอะยีประพฤติตนไม่เหมาะควรให้เลื่อมใส กระนั้นพระเจ้าอโนรธาก็ยังสนับสนุนการนับถือนิกายมหายานดังเดิม ดังปรากฏในเหรียญเงินประจำรัชกาลที่ใช้ภาษาสันสกฤตมากกว่าบาลี
สงครามสันนิบาตดีเลียน

สงครามสันนิบาตดีเลียน เป็นชุดการทัพระหว่างสันนิบาตดีเลียนของเอเธนส์กับจักรวรรดิอะคีเมนิด (เปอร์เซีย) เกิดขึ้นระหว่างปีที่ 477–449 ก่อนคริสตกาล หลังพันธมิตรชาวกรีกนำโดยสปาร์ตาและเอเธนส์ชนะทัพเปอร์เซียที่บุกมาอีกครั้งในปีที่ 480 ก่อนคริสตกาลและขับไล่ทหารเปอร์เซียออกจากเธรซ สปาร์ตาตัดสินใจที่จะยุติการทำสงคราม ในขณะที่เอเธนส์และนครรัฐอื่น ๆ รวมตัวกันในชื่อ "สันนิบาตดีเลียน" 30 ปีต่อมา เอเธนส์ขึ้นเป็นผู้นำและเปลี่ยนสันนิบาตให้กลายเป็นจักรวรรดิเอเธนส์ ช่วงทศวรรษที่ 470 ปีก่อนคริสตกาล สันนิบาตดีเลียนทำสงครามในเธรซและภูมิภาคเอเจียนเพื่อขจัดอิทธิพลของเปอร์เซีย แม่ทัพไซมอนนำทัพในเอเชียน้อยและได้รับชนะในยุทธการที่ยูรีมีดอน ชัยชนะครั้งนี้ทำให้ฝ่ายเปอร์เซียตกเป็นรอง
ปลายทศวรรษที่ 460 ปีก่อนคริสตกาล เอเธนส์สนับสนุนการกบฏในอียิปต์ ปฏิบัติการในช่วงแรกประสบความสำเร็จ แต่การล้อมเมืองเมมฟิสนานกว่า 3 ปี ทำให้เปอร์เซียมีโอกาสโจมตีกลับ ทัพเอเธนส์ต้านทานได้นาน 18 เดือนก่อนจะพ่ายแพ้ ความพ่ายแพ้ในครั้งนี้กับสงครามที่ดำเนินอยู่ในกรีซทำให้เอเธนส์ต้องพักการรบกับเปอร์เซีย ในปีที่ 451 ก่อนคริสตกาล มีการสงบศึกในกรีซ แม่ทัพไซมอนยกทัพจึงไปที่ไซปรัสแต่เสียชีวิตในเวลาต่อมา ทัพเอเธนส์ตัดสินใจถอนทัพกลับ ยุทธการที่ซาลามิสอินไซปรัสเป็นยุทธการครั้งสุดท้ายระหว่างกรีซและเปอร์เซีย หลักฐานทางประวัติศาสตร์บางแห่งกล่าวว่าสนธิสัญญาสันติภาพคัลลิอัสในปีที่ 449 ก่อนคริสตกาลเป็นจุดสิ้นสุดของสงครามกรีก-เปอร์เซีย
เป็นเพราะฝน

"เป็นเพราะฝน (Teardrops)" เป็นซิงเกิลของวงโพลีแคต ในปี พ.ศ. 2559 จากอัลบั้ม 80 KISSES ประพันธ์เนื้อร้อง-ทำนองและเรียบเรียงโดย รัตน จันทร์ประสิทธิ์ ออกจำหน่ายและมิวสิกวิดีโอเผยแพร่ในวันที่ 29 มีนาคม พ.ศ. 2559 สังกัดค่ายเพลงสมอลล์รูม
เป็นเพลงที่เล่าถึงเรื่องราวความเสียใจ กับความทรมานที่สงสัยในความสัมพันธ์ครั้งนี้ ว่าจบลงจริง ๆ แล้วหรือยัง อยู่กับความหวังที่ได้แต่ขอให้มันไม่ใช่เรื่องจริง โดยใช้สำนวนเพลงเปรียบเปรยฝนกับน้ำตา ได้แต่ภาวนาให้ความเปียกปอนครั้งนี้ เป็นเพราะฝน ซึ่งเพลงนี้จะทำให้ฟ้าของเราหม่นเสมอ ไม่ว่าอากาศตอนนี้จะสดใสแค่ไหนก็ตาม
การตอบรับ.
เพลง เป็นเพราะฝน (Teardrops) ติดอันดับสูงสุด 3 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 2 เมษายน พ.ศ. 2559 ที่มีคนดาวน์โหลดมากที่สุด
มันเป็นใคร

"มันเป็นใคร (Alright)" เป็นซิงเกิลของวงโพลีแคต ในปี พ.ศ. 2558 จากอัลบั้ม 80 KISSES ประพันธ์เนื้อร้อง-ทำนองและเรียบเรียงโดย รัตน จันทร์ประสิทธิ์ ออกจำหน่ายและมิวสิกวิดีโอเผยแพร่ในวันที่ 11 พฤศจิกายน พ.ศ. 2558 สังกัดค่ายเพลงสมอลล์รูม
ในส่วนของมิวสิควิดีโอเพลง “มันเป็นใคร” (Alright) กำกับโดยพี่รุ่ง บอสใหญ่ของค่าย เป็นผู้ควบคุมทั้งภาพและเสียง เฟ้นหาสถานที่ในการถ่ายทำ ให้ตอบโจทย์กับแนวเพลง 80’ ได้อย่างลงตัว เราจะได้เห็นภาพบรรยากาศของดาดฟ้ากลางเมืองในมุมใหม่ๆ การตกแต่งห้องที่มีความคลาสสิค คอสตูมนักแสดงในแบบวินเทจ บวกกับการแสดงของตัวละครที่เป็นธรรมชาติและดูสมจริง และมี ยิ้ม-ประวิทย์ ฮันสเตน และแต้ว-ณฐพร เตมีรักษ์ มาแสดงในมิวสิควิดีโอ
การตอบรับ.
เพลง "มันเป็นใคร (Alright)" ได้ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พบกันใหม่

"พบกันใหม่ (So Long)" เป็นซิงเกิลของวงโพลีแคต ในปี พ.ศ. 2557 จากอัลบั้ม 80 KISSES ประพันธ์เนื้อร้อง-ทำนองโดย รัตน จันทร์ประสิทธิ์ และเรียบเรียงโดย โพลีแคต ออกจำหน่ายและมิวสิกวิดีโอเผยแพร่ในวันที่ 14 ตุลาคม พ.ศ. 2557 สังกัดค่ายเพลงสมอลล์รูม
การตอบรับ.
เพลง "พบกันใหม่ (So Long)" ได้ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 มกราคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ตี่ละฉิ่น

ตี่ละฉิ่น ([θìla̰ʃɪ̀ɰ̃]; "ผู้ทรงศีล" – มาจากคำบาลีว่า "สีล") เป็นนักพรตหญิงในศาสนาพุทธนิกายเถรวาทในประเทศพม่า ลักษณะเดียวกับแม่ชีในประเทศไทย และทสสีลมาตาในประเทศศรีลังกา ทั้งนี้ตี่ละฉิ่นมักถูกเข้าใจผิดว่าเป็นภิกษุณีแต่ตี่ละฉิ่นจะมีลักษณะใกล้เคียงกับสามเณรีมากกว่า
ประวัติ.
การบวชของเพศหญิงในพม่าเกิดขึ้นมาเป็นเวลานานตั้งแต่ยุคอาณาจักรศรีเกษตร ดังปรากฏในเอกสารสมัยราชวงศ์ถังช่วงศตวรรษที่ 9 ความว่า "เมื่อย่างถึงวัย 7 ขวบ เด็กทั้งชายหญิงจะปลงผมและพำนักอยู่ในวัดเพื่อใช้ชีวิตอยู่ภายใต้ร่มกาสาวพัสตร์ ต่อเมื่ออายุถึงวัย 20 ปี หากไม่อาจมีสุขอยู่ในแนวทางนั้นได้ก็จะสึกจากสมณเพศ ปล่อยผมยาวคืนสู่ภาวะสามัญชนดังเดิม" และคงมีการบวชเช่นนี้เรื่อยมาจนถึงยุคปัจจุบัน ตี่ละฉิ่นจำนวนไม่น้อยได้รับการยกย่อง เช่น ซะหย่ากีง ได้รับนิมนต์จากพระเจ้ามินดงให้ไปถวายพระอักษรเจ้านายฝ่ายใน ครั้นในช่วงที่พม่าตกเป็นอาณานิคมตี่ละฉิ่นได้ลดจำนวนลง แต่หลังจากพม่าได้รับเอกราชตี่ละฉิ่นก็กลับมาเพิ่มจำนวนขึ้นตามลำดับ 
จำเดิมตี่ละฉิ่นครองผ้าสีขาวเช่นเดียวกับแม่ชีในไทย ต่อมาช่วงปี 2438-62 พระวัดคันธาโยงเมืองอมรปุระขึ้นไปจำพรรษบนเขาสะกาย ท่านให้ข้อคิดว่าตี่ละฉิ่นนั้นควรนุ่งห่มด้วยผ้าคล้ำเพราะผ้าขาวดูคล้ายฆราวาสไม่น่าเลื่อมใส ตี่ละฉิ่นจึงเปลี่ยนสีผ้าที่ครองเป็นสีดินเมืองปะกัน สีดินแดงแบบย่างกุ้ง และสีชมพูตามลำดับ 
ตี่ละฉิ่นอยู่กึ่งกลางระหว่างเพศนักบวชกับฆราวาส ตี่ละฉิ่นที่ถือศีลแปดจะครองผ้าสีชมพูส่วนที่ถือศีลสิบจะครองผ้าสีน้ำตาล โกนศีรษะแต่ไม่โกนคิ้ว ห่มสังฆาฏิสีน้ำตาล แต่จะได้รับการเคารพยกย่องมากกว่าแม่ชีของไทย โดยตี่ละฉิ่นสามารถเข้าอบรมทางศาสนา ปฏิบัติศาสนกิจ บิณฑบาต มีวัดหรือสำนักชีเป็นเอกเทศ และมีการสอบนักธรรมเช่นภิกษุสงฆ์ ฆราวาสจะเรียกตี่ละฉิ่นด้วยความเคารพว่า "ซะหย่าเล" ([sʰəjàlé]; "อาจารย์น้อย") หรือ "ด่อ" ([dɔ̀]) หากบวชมานานจะเรียกว่า "ซะหย่าจี" แปลว่า "อาจารย์ใหญ่" และมีคำลงท้ายว่า "พะยา" แปลว่า ขอรับหรือเจ้าค่ะ เช่นเดียวกับพระสงฆ์
ตี่ละฉิ่นมีสองประเภทคือแบบมีวัดเป็นเอกเทศ และอยู่ร่วมวัดกับภิกษุ โดยแบบแรกมีจำนวนมากสุด
เมืองดาหลา

เมืองดาหลา เป็นบทประพันธ์โดยนายพันดี สร้างเป็นละครทางช่อง 7 ในปี 2546 
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> สถานีโทรทัศน์สีกองทัพบกช่อง 7 
 ละครวันศุกร์ - วันเสาร์ - วันอาทิตย์ เวลา 20.20 - 22.20 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">เมืองดาหลา</td>
<th style="width: 33%;">ถัดไป</th>
</tr><tr style="text-align: center;">
<td> แม่คุณเอ๊ย
</td>
<td> กระต่ายหลงจันทร์ 
</td></tr>
</table>
โค้ชคาร์เตอร์ ทุ่มแรงใจจุดไฟฝัน

โค้ชคาร์เตอร์ ทุ่มแรงใจจุดไฟฝัน  เป็นภาพยนตร์อเมริกันแนวชีวประวัติ กีฬา ดราม่า กำกับโดย โทมัส คาร์เตอร์ เขียนบทภาพยนตร์โดย มาร์ค ชวานน์ และ จอห์น กาตินส์ นำแสดงโดย ซามูเอล แอล. แจ็กสัน, ร็อบ บราวน์, แชนนิง เททัม, ริค กอนซาเลซ และ อชานติ ภายใต้การควบคุมการผลิตของ เอ็มทีวี ฟิล์มส์ และ โทลลิน/ร็อบบินส์ โปรดักชั่น โดยภาพยนตร์เรื่องนี้สร้างมาจากเรื่องจริงของ เคน คาร์เตอร์ โค้ชบาสเกตบอลในโรงเรียนมัธยมริชมอนด์ ผู้ที่ถูกข่าวพาดหัวใหญ่ของสหรัฐอเมริกาในปี ค.ศ. 1999 เพราะไม่ยอมให้ทีมบาสเกตบอลฝีมือเยี่ยมของเขาลงแข่งขันเนื่องจากผลการเรียนไม่ดี ภาพยนตร์เรื่องนี้ยังได้นำอุปกรณ์ของละครชุด "The White Shadow" นำกลับมาใช้อีกครั้ง ซึ่งคาร์เตอร์ผู้กำกับภาพยนตร์เรื่องนี้ยังได้ร่วมแสดงด้วย 
"โค้ชคาร์เตอร์ ทุ่มแรงใจจุดไฟฝัน" เข้าฉายในสหรัฐอเมริกาเมื่อวันที่ 14 มกราคม ค.ศ. 2005 โดยมีรายได้รวมทั้งหมด 67,264,877 ดอลลาร์สหรัฐ สำหรับผลงานในระดับนานาชาติ รายได้รวมทั่วโลกของภาพยนตร์เรื่องนี้อยู่ที่ประมาณ 76,669,806 ดอลลาร์สหรัฐ
คะน้าเม็กซิโก

คะน้าเม็กซิโก, ผักโขมต้น, ชายา  หรือที่ในคอสตาริกาเรียกว่า ชิสกัสกิล  เป็นไม้พุ่มหลายปีชนิดหนึ่ง อยู่ในวงศ์เดียวกับยางพาราและสบู่ดำ เชื่อว่ามีถิ่นกำเนิดในคาบสมุทรยูกาตันของเม็กซิโก มีลำต้นอวบน้ำซึ่งจะคายน้ำยางขาวออกมาเมื่อถูกตัด ทรงพุ่มมีขนาดใหญ่ โตเร็ว สามารถสูงได้ถึง 6 เมตร แต่มักถูกลิดกิ่งก้านออกให้สูงประมาณ 2 เมตรเพื่อให้เด็ดใบมาใช้ประโยชน์ง่ายขึ้น ใบกว้าง มีแฉกตั้งแต่ 3 แฉกขึ้นไป คะน้าเม็กซิโกเป็นผักกินใบยอดนิยมชนิดหนึ่งในตำรับอาหารเม็กซิโก กัวเตมาลา และอเมริกากลาง (บริเวณที่ได้รับอิทธิพลจากตำรับอาหารมายา)
คะน้าเม็กซิโกเป็นแหล่งที่ดีของโปรตีน, วิตามิน, แคลเซียม, โพแทสเซียม และเหล็ก และยังเป็นแหล่งที่อุดมสมบูรณ์ของสารต้านอนุมูลอิสระ ที่จริงแล้ว ใบคะน้าเม็กซิโกยังมีระดับสารอาหารสูงกว่าผักใบเขียวชนิดใด ๆ ที่ปลูกบนดินถึง 2–3 เท่าอีกด้วย อย่างไรก็ตาม ใบคะน้าเม็กซิโกดิบนั้นมีพิษเนื่องจากมีสารกลูโคไซด์ซึ่งจะปลดปล่อยสารพิษจำพวกไซยาไนด์ออกมา จึงจำเป็นต้องทำให้สุกก่อนรับประทาน โดยใช้เวลาประมาณ 15 นาทีในการทำให้สุกเพื่อลดฤทธิ์ของสารที่เป็นพิษให้อยู่ในระดับปลอดภัย การต้มในภาชนะอะลูมิเนียมอาจทำให้น้ำต้มเป็นพิษและก่อให้เกิดอาการท้องร่วงได้
คะน้าเม็กซิโกสามารถนำไปปรุงอาหารได้หลายอย่าง วิธีปรุงดั้งเดิมอย่างหนึ่งในเม็กซิโกและอเมริกากลางจะนำใบไปแช่น้ำแล้วต้มไฟอ่อนประมาณ 20 นาที จากนั้นเสิร์ฟกับน้ำมันหรือเนย นอกจากนี้ยังมีการนำใบที่หั่นและทำให้สุกแล้วไปคลุกข้าวรับประทานกับอาหารรสจัด, นวดผสมกับมันฝรั่งบดแล้วทอด, นวดผสมกับแป้งข้าวโพดแล้วจี่เป็นตอร์ตียาหรือนึ่งเป็นตามัล, ผสมกับมะเขือเทศ หัวหอม ผักชี และพริกหั่นลูกเต๋าทำเป็นเครื่องจิ้ม หรือนำใบอ่อนและยอดอ่อนที่หนานุ่มไปต้มแล้วปรุงรับประทานอย่างผักโขม เป็นต้น
ใบปอ

ใบปอ หรือ มุลูคียะฮ์  เป็นใบพืชหลายชนิดในสกุลกระเจาที่ใช้เป็นอาหาร เช่น กระเจาฝักยาว ("C. olitorius"), กระเจาฝักกลม ("C. capsularis") เป็นต้น ใบปอมีรสค่อนข้างขม เมื่อต้มแล้ว น้ำที่ได้จะมีลักษณะข้นเป็นเมือกลื่นคล้ายน้ำต้มกระเจี๊ยบเขียว โดยทั่วไปรับประทานแบบสุก ใบปอจากกระเจาฝักยาวเป็นผักที่นิยมใช้ในตำรับอาหารตะวันออกกลางและแอฟริกาเหนือ โดยมักนำไปทำอาหารประเภทซุปหรือสตูซึ่งมีชื่อเรียกว่า "มุลูคียะฮ์" ตามชื่อใบพืชในภาษาอาหรับ